I 1886 blev et lovforslag om at reducere tolden forkastet med et snævert flertal i Repræsentanternes Hus.<ref>Nevins, 287–288</ref> Toldspørgsmålet blev trukket frem under [[Amerikanske valg til Repræsentanternes Hus, 1886|valget til Kongressen samme år]], og antallet af fortalere for den høje, beskyttende told voksede.<ref>Nevins, 290–296; Graff, 87–88</ref> Alligevel fortsatte Cleveland med at tale for en toldreform. Efterhånden som overskuddet steg, krævede Cleveland og hans støtter i sagen, at tolden skulle nedsættes til kun at gælde statens indtægter.<ref>Nevins, 370–371</ref> Hans tale til Kongressen i 1887 (citeret til venstre) gjorde opmærksom på uretfærdigheden i at indkræve flere penge fra folk, end regeringen behøvede til sine løbende udgifter.<ref>Nevins, 379–381</ref> Republikanerne, såvel som protektionistiske demokrater som [[Samuel J. Randall]], mente, at uden høje toldafgifter ville amerikansk erhvervsliv sygne hen, og de fortsatte derfor med at bekæmpe toldreformens fortalere.<ref>Nevins, 383–385</ref> [[Roger Q. Mills]], formand for Repræsentanternes Hus' "Committee on Ways and Means", fremsatte et forslag, som ville reducere toldbyrden fra omkring 47% til omkring 40%.<ref name=graff88>Graff, 88–89</ref> Efter mange anstrengelser fra Cleveland og hans allierede blev forslaget vedtaget af Huset.<ref name=graff88/> Det republikansk dominerede Senat kunne dog ikke nå til enighed med det demokratisk dominerede Repræsentanternes Hus, og lovforslaget faldt til jorden i en komité. Uenighederne om tolden kom senere til at fortsætte i forbindelse med præsidentvalget i 1888.
Titler Politik Død Politiske_embeder